**ЗАКОН**

**О ИЗМЈЕНАМА И ДОПУНАМА ЗАКОНА**

**О ЖЕЉЕЗНИЦАМА РЕПУБЛИКЕ СРПСКЕ**

Члан 1.

У Закону о жељезницама Републике Српске („Службени гласник Републике Српске“, бр. 19/17, 28/17 и 100/17) у члану 5. у ставу 3. на крају става додају се запета и ријечи: „односно зависна предузећа у оквиру „Жељезница Републике Српске“ а. д., у складу са одлуком коју доноси Влада“.

Члан 2.

У члану 6. у ставу 1. у тачки 5) у подтачки 5. ријеч: „раскрснице“ замјењује се ријечју: „укрштаји“.

Послије става 5. додаје се нови став 6, који гласи:

„(6) Влада уступа на управљање управљачу инфраструктуре и оператеру из члана 5. став 3. овог закона жељезничку инфраструктуру из ст. 1. и 2. овог члана, за обављање основне дјелатности у зависности од процеса рада и у складу са принципима независности инфраструктуре и оператера, о чему се закључује посебан уговор.“

Досадашњи ст. 6, 7, 8. и 9. постају ст. 7, 8, 9. и 10.

У досадашњем ставу 9, који постаје став 10, број: „8“ замјењује се бројем: „9“.

Члан 3.

У члану 49. послије става 5. додаје се нови став 6, који гласи:

„(6) Управљач жељезничке инфраструктуре и управљач пута дужни су да закључе уговор о одржавању дијела пута преко жељезничке пруге, у којем би дефинисали улагање у омјеру 50 : 50 за текуће одржавање, као и инвестирање у радове који не представљају текуће одржавање (изградња новог путног прелаза, већи степен осигурања и слично).“

Досадашњи став 6. постаје став 7.

Члан 4.

У члану 51. у ставу 5. ријеч: „пет“ замјењује се ријечју: „десет“.

Члан 5.

Члан 78. мијења се и гласи:

„(1) Влада може, с циљем обезбјеђивања превоза од општег интереса или уколико то захтијева јединица локалне самоуправе, одредити обавезу јавног превоза путника оператеру из члана 5. став 3. овог закона.

(2) Права, обавезе и одговорности оператера и Владе, односно јединице локалне самоуправе у вези са обавезом јавног превоза уређују се уговором о обавези јавног превоза.

(3) Министар доноси правилник којим се уређују услови, обим и начин вршења обавезе јавног превоза путника.“

Члан 6.

У члану 79. у ст. 1, 2. и 5. ријеч: „прелазак“ замјењује се ријечју: „превоз“.

Члан 7.

У члану 127. у ставу 1. у тачки 9) послије ријечи: „(члан 108. став 2)“ ријеч: „и“ брише се и додаје се тачка.

Тачка 10) брише се.

Члан 8.

У члану 129. у ставу 1. у т. 9) и 21) број: „6“ замјењује се бројем: „7“.

Члан 9.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-577/22 ПОТПРЕДСЈЕДНИК

Датум: 1. јуна 2022. године НАРОДНЕ СКУПШТИНЕ

Денис Шулић